એ સંદર્ભે ખુલાસો કરતાં ૪૮ વર્ષનો સલમાન કહે છે, ‘તમે એને બકવાસ કહો કે પછી જે કહેવું હોય તે કહો, પણ મેં આવી જ ફિલ્મો જોઈ છે એટલે આવી ફિલ્મો મારે કરવી છે. નાનો હતો ત્યારે હું થિયેટરમાં જતો ત્યારે ખુરશી પર ઊભો થઈ જતો અને હીરો માટે સીટી વગાડતો. અરે ફિલ્મ તો એવી હોવી જોઈએ જેમાં હીરો પડી જાય તો ઑડિયન્સમાંથી ચિચિયારીઓ પડવી જોઈએ કે ઊઠ, ઊભો થા. તમે જ્યારે થિયેટરમાંથી બહાર આવો ત્યારે તમને હીરો બનવાની લાગણી થવી જોઈએ.’